’ Ellonet̃pa' o'ch alla neñotaterrserr po'poñonet̃ ñeñt̃cha' atet̃ ap̃aret̃terra acheñenesha' ñeñt̃ t̃e'pa' ama e'ñeye' cohuen cot̃ape'cheneto Yomporecop . Ñehua , oneñet̃ ñerra'm esempo c̈ha'nom acheñenesheshot̃ , ñeñt̃ña oneñet̃pa' o'ch auyes errap̃aren ama't amayo'mar e'nyese' po'psheñeñ allcha' yec̈herrerr allcha' e'ñe amesuerrerr cohuen . T̃arraña ñerra'm amach erra eñchepa' att̃eñapa' o'ch ot : “ Napa' o'ch alla ahuerren nepacllo allot̃ nec̈ha'nom ahuaña . ” Atet̃cha'c̈ho' p̃a . O'ch alla ahuerr allot̃ c̈ha'nom ahuaña . Allña o'ch c̈herrpa' e'ñech cohuen entuerran pa'paquëll , e'ñech cohuen atarrapo'tuaret̃ , e'ñech cohuen añño'tyesaret̃ , t̃arraña amach eseshaye' yec̈hetso all . Allempoñapa' o'ch alla ahuerr allo'tsa'yen pamo'tsesha'pa' o'ch enana' po'poñ canc̈herrsheña oneñet̃ec̈hno ñeñt̃ nanac sosyare' , ñeñt̃ ello metana'tuene' ñeñt̃ atet̃ sosyaten ñeñt̃ hua'ñene' o'ch yec̈haprecha . Allohuenetpa' o'ch chorreñet ñeñt̃ acheñer . Allempoña tsapat̃onet̃pa' allo'nach sen ñeñt̃ acheñer sosyatnomuets huomenc . Elloch metanerran ñeñt̃ atet̃ p̃atse'tyese't̃ ñenmat̃ . Po'ñoc̈hcha'ca'ye atet̃ perraña acheñenesha' ñeñt̃ t̃e'pa' ama e'ñeye' cohuen cot̃ape'cheneto Yomporecop .
